**Mario Götze** (s. 3. kesäkuuta 1992 Memmingen, Baijeri) on saksalainen jalkapalloilija. Hän edustaa kotimaassaan Eintracht Frankfurtia. Aiemmin hän pelasi Bundesliigassa yhteensä 11 kautta Borussia Dortmundissa ja Bayern Münchenissä sekä kaudet 2020–2022 alankomaalaisess PSV Eindhovenissa. Hän pelasi Saksan maajoukkueessa 63 maaottelua ja teki niissä 17 maalia.

Götze nousi lopullisesti suuren yleisön tietoisuuteen vuoden 2014 maailmanmestaruuskilpailuissa, jolloin hän ratkaisi Saksalle maailmanmestaruuden loppuottelun jatkoaikamaalilla. Teini-ikäisenä häntä oli tituleerattu "Saksan vuosisadan lahjakkuudeksi".

Seurajoukkueura
---------------

### Junioriura

Götze aloitti jalkapallon pelaamisen SC Ronsbergissa, jota hän edusti vuosina 1995–1998. Vuosina 1998–2001 hänen seuransa oli FC Eintracht Hombruch. Vuonna 2001 Götze liittyi Borussia Dortmundin junioreihin ja nousi seuran edustusjoukkueeseen kaudella 2009–2010.

### Borussia Dortmund (2009–2013)

Götze oli voittamassa Bundesliiga-mestaruutta Dortmundin kanssa kaudella 2010–2011. Kauden 33 liigaottelussa hän teki kuusi ja syötti 15 maalia. Seuraavana vuotena hän juhli Dortmundin kanssa tuplamestaruutta, joka oli seuran historian ensimmäinen. Loukkaantumisten vuoksi hänen liigapeliensä määrä jäi 17:ään, joissa maaleja syntyi kuusi ja maalisyöttöjä viisi. Arsenal teki kesällä 2011 Götzestä 30 miljoonan euron tarjouksen, mutta seura ja pelaaja eivät kumpikaan olleet halukkaita siihen. Seuraavana kesänä Arsenal korotti tarjouksen jo 40 miljoonaan euroon, mutta vastaus oli silti ei. 

Götzen varsinainen läpimurtokausi oli 2012–2013, kun loistavan tekniikan ja pelisilmän omaava Götzen yhteispeli uuden joukkuekaverinsa Marco Reusin kanssa toimi erinomaisesti.*lähde?* Kauden 28 bundesliigaottelussa hän viimeisteli kymmenen ja syötti 12 maalia. Mestarien liigan 11 ottelussa hän teki kaksi ja alusti kahdeksan maalia, mutta oli tappiollisesta loppuottelusta loukkaantumisen vuoksi sivussa.

### Bayern München (2013–2016)

Götze teki sopimuksen Bayern Münchenin kanssa ja siirtyi sinne kesällä 2013. Siirto toteutettiin kokonaan neuvottelematta Dortmundin kanssa, käyttäen Götzen sopimuksessa ollutta 37 miljoonan euron ulosostopykälää. Götze houkuteltiin seuraan kertomalla hänelle, että hän olisi päävalmentaja Pep Guardiolan "toivepelaaja", josta tämä tekisi "uuden messin".

Götze ei kuitenkaan missään vaiheessa onnistunut täysin vakiinnuttamaan paikkaansa Bayernin avauskokoonpanossa, minkä lisäksi hänellä ja Guardiolalla oli vaikeuksia tulla toimeen keskenään. Kolmen kauden aikana pelaamissaan 73 bundesliigaottelussa hän teki 22 ja syötti 17 maalia. Bayern voitti joka kaudella liigamestaruuden sekä lisäksi Saksan Cupin 2014 ja 2016. Seurajoukkueiden maailmanmestaruuden hän voitti 2013. Mestarien liigassa hän pelasi Bayern-vuosinaan 26 ottelua, joissa teki yhdeksän ja syötti neljä maalia.

### Paluu Dortmundiin (2016–2020)

Götze palasi Dortmundiin heinäkuussa 2016 neljävuotisella sopimuksella. Hän kärsi kuitenkin alkukaudella runsaasti erilaisista lihasvaivoista. Maaliskuussa 2017 pitkään jatkuneiden hankaluuksien syyksi varmistui aineenvaihduntahäiriö. Dortmundin voittoon päättyneessä Saksan cupissa 2017 hän pelasi vain yhden ottelun. Bundesliigassa hän on toisella Dortmund-jaksollaan pelannut 75 bundesliigaottelua, joissa hän on viimeistellyt 13 maalia ja antanut 12 maalisyöttöä. Mestarien liigan 19 ottelussa maaleja on tullut yksi ja maalisyöttöjä kolme.

Maajoukkueura
-------------

|  |
| --- |
| "Mene kentällä ja näytä, että olet parempi kuin [Lionel] Messi." —Saksan päävalmentaja Joachim Löwin sanat Götzelle ennen kuin hänet vaihdettiin kentälle vuoden 2014 MM-loppuottelussa.  |

Götze viimeistelemässä MM-kullan ratkaisutta jatkoaikamaalia. Ezequiel Garay (vasen), Martín Demichelis (keskellä) ja Argentiinan maalivahti Sergio Romero katselevat vierestä.
Götze oli voittamassa alle 17-vuotiaiden EM-kultaa vuonna 2009. Pelaamissaan neljässä ottelussa hän teki yhden maalin. Saman vuoden alle 17-vuotiaiden MM-kilpailuissa hän pelasi kaksi ottelua. 

Götze pelasi ensimmäisen A-maaottelunsa vuonna 2010 Ruotsia vastaan. Ensimmäisen maaottelumaalinsa hän teki Brasiliaa vastaan elokuussa 2011. Ensimmäisissä aikuisten arvokisoissaan, 2012 EM-kilpailuissa, Götze pelasi vain kymmenen minuuttia puolivälieräottelussa Kreikkaa vastaan.

Götze ratkaisi maailmanmestaruuden Saksalle vuoden 2014 MM-loppuottelussa Argentiinaa vastaan. Götze pääsi kentälle varsinaisen peliajan lopussa Miroslav Klosen tilalle, ja jatkoajan 23. peliminuutilla hän laukoi ottelun voittomaalin. Hän pelasi kisoissa kuudessa ottelussa ja teki maalin myös alkulohkon Ghana-ottelussa. EM-kilpailuissa 2016 hän pelasi neljä ottelua.

Perhe
-----

Myös Götzen veljet Fabian (s. 1990) sekä Felix (s. 1998) ovat jalkapalloilijoita. Heidän isänsä Jürgen Götze on informaatioteknologian professori Dortmundin teknillisessä yliopistossa. Götze avioitui kesällä 2019 malli Ann-Kathrin Brömmelin kanssa seitsemän vuoden seurustelun jälkeen, ja heille syntyi poikalapsi kesäkuussa 2020.

Saavutukset
-----------

### Seurajoukkue

**Borussia Dortmund**

* Bundesliiga: 2010–2011, 2011–2012
* Saksan Cup: 2011–2012, 2016–2017
* DFL-Supercup: 2019

**Bayern München**

* Bundesliiga: 2013–2014, 2014–2015, 2015–2016
* Saksan Cup: 2013–2014, 2015–2016
* Seurajoukkueiden maailmanmestaruus: 2013
* UEFA Super Cup: 2013

### Maajoukkue

Saksan maajoukkue: 

* Maailmanmestaruus: 2014

Saksan alle 17-vuotiaiden maajoukkue: 

* Euroopan mestaruus: 2009

Lähteet
-------

1. 1 2  Mario Götze Soccerway-sivustolla (englanniksi)
2. 1 2 3 4 5 6 7 8 9  Mario Götze Transfermarkt-sivustolla (englanniksi)
3. ↑  Arnhold, Matthias & Mamrud, Roberto & Stokkermans, Karel: West) Germany - Record International Players  25.11.2021. RSSSF. Viitattu 26.12.2021. (englanniksi)
4. 1 2 3  Laakso, Vesa: Ihmepoika ratkaisi MM-finaalin: "Näytä, että olet parempi kuin Messi" *yle.fi*.  14.7.2014. Yleisradio Oy.  "Mario Götze tuli varsinaisen peliajan lopussa Miroslav Klosen tilalle ja ratkaisi MM-finaalin jatkoajalla. Götze otti upeasti pallon haltuunsa ja laukoi takakulmaan 113. peliminuutilla mestaruusmaalin." Viitattu 7.4.2017.
5. 1 2 3  Nordling, Johanna: Guardiola nöyryytti Götzeä – miksi? *is.fi*.  21.3.2016. Sanoma Media Finland Oy. Viitattu 1.4.2017.
6. ↑  Story Borussia Dortmund. Viitattu 8.2.2011. (saksaksi)
7. 1 2  Dortmund fall under spell of prodigy Götze  23.10.2010. UEFA. Viitattu 8.2.2011. (englanniksi)
8. ↑  Mannonen, Mikko: Dortmundin supertähti sittenkin kaupan? *iltalehti.fi*.  29.7.2014. Alma Media Suomi Oy.  "Siirto toteutettiin kokonaan neuvottelematta Dortmundin kanssa, käyttäen Saksan MM-sankariksi nousseen Götzen sopimuksessa ollutta 37 miljoonan euron ulosostopykälää." Viitattu 1.4.2017.
9. ↑  Rönkä, Otto: Bayern-painajainen päätökseen: Mario Götze palaa Dortmundiin *yle.fi*.  15.7.2016. Yleisradio Oy.  "Götzen siirrolla on spekuloitu jo pitkään, sillä nuori saksalainen ei koskaan oikein onnistunut vakiinnuttamaan paikkaa Bayernin riveissä." Viitattu 1.4.2017.
10. ↑  Borussia Dortmund re-sign Mario Götze *BVB.de*.  21.7.2016. Borussia Dortmund GmbH & Co. KGaA. Viitattu 21.7.2016. (englanniksi)
11. ↑  Oy Suomen Tietotoimisto – Finska Notisbyrån Ab: Mario Götze sivuun aineenvaihduntahäiriön takia *ksml.fi*.  1.3.2017. Keskisuomalainen Oyj.  "Götze on ollut epämääräisten lihasvaivojen takia sivussa yhdestätoista tämän kauden 22 ottelusta." Viitattu 1.4.2017.
12. ↑  Team Deutscher Fußball-Bund. Viitattu 8.2.2011. (saksaksi)
13. ↑  Hoß, Dieter: Mario Götze: Der "kleine Gott" des deutschen Fußballs *Stern*.  7.4.2014. Viitattu 11.8.2011. (saksaksi)
14. ↑  Tate, Amethyst: Who Is Ann-Kathrin Brommel? Mario Gotze's Girlfriend Is German Lingerie Model *International Business Times*.  7.4.2014. Viitattu 21.3.2016. (englanniksi)
15. ↑  Mario Götze wife - Ann-Kathrin Götze *Ohmyfootball*.  31.10.2020. Viitattu 26.12.2021. (englanniksi)

Aiheesta muualla
----------------

* Kuvia tai muita tiedostoja aiheesta **Mario Götze** Wikimedia Commonsissa

  

Eintracht Frankfurt – Saksan Bundesliiga
1 Trapp |
2 Ndicka |
4 Onguéné |
5 Smolčić |
6 Jakić |
8 Sow |
9 Kolo Muani |
11 Alidou |
15 Kamada |
17 Rode |
18 Touré |
19 Borré |
20 Hasebe |
21 Alario |
22 Chandler |
24 Buta |
25 Lenz |
26 Dina Ebimbe |
27 Götze |
28 Wenig |
29 Lindstrøm |
31 Grahl |
33 Pellegrini |
35 Tuta |
36 Knauff |
40 Ramaj |
42 Loune |
49 Schröder |
  Ferri |
Valmentaja Glasner

Saksan joukkue – Jalkapallon EM-kilpailut 2012
1 Neuer |
2 Gündoğan |
3 Schmelzer |
4 Höwedes |
5 Hummels |
6 Khedira |
7 Schweinsteiger |
8 Özil |
9 Schürrle |
10 Podolski |
11 Klose |
12 Wiese |
13 Müller |
14 Badstuber |
15 Bender |
16 Lahm |
17 Mertesacker |
18 Kroos |
19 Götze |
20 Boateng |
21 Reus |
22 Zieler |
23 Gómez |
Valmentaja Löw

Saksan joukkue – Jalkapallon MM-kilpailut 2014
1 Neuer |
2 Großkreutz |
3 Ginter |
4 Höwedes |
5 Hummels |
6 Khedira |
7 Schweinsteiger |
8 Özil |
9 Schürrle |
10 Podolski |
11 Klose |
12 Zieler |
13 Müller |
14 Draxler |
15 Durm |
16 Lahm |
17 Mertesacker |
18 Kroos |
19 Götze |
20 Boateng |
21 Mustafi |
22 Weidenfeller |
23 Kramer |
Valmentaja Löw

Saksan joukkue – Jalkapallon EM-kilpailut 2016
1 Neuer |
2 Mustafi |
3 Hector |
4 Höwedes |
5 Hummels |
6 Khedira |
7 Schweinsteiger |
8 Özil |
9 Schürrle |
10 Podolski |
11 Draxler |
12 Leno |
13 Müller |
14 Can |
15 Weigl |
16 Tah |
17 Boateng |
18 Kroos |
19 Götze |
20 Sané |
21 Kimmich |
22 ter Stegen |
23 Gómez |
Valmentaja Löw

Saksan joukkue – Jalkapallon MM-kilpailut 2022
1 Neuer |
2 Rüdiger |
3 Raum |
4 Ginter |
5 Kehrer |
6 Kimmich |
7 Havertz |
8 Goretzka |
9 Füllkrug |
10 Gnabry |
11 Götze |
12 Trapp |
13 Müller |
14 Musiala |
15 Süle |
16 Klostermann |
17 Brandt |
18 Hofmann |
19 Sané |
20 Günter |
21 Gündoğan |
22 ter Stegen |
23 Schlotterbeck |
24 Adeyemi |
25 Bella-Kotchap |
26 Moukoko |
Valmentaja Flick



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Puola

 |

 |